钦定古今图书集成/理学汇编/学行典/第240卷 > 朱如初
## 钦定古今图书集成/理学汇编/学行典/第240卷 > 朱如初

按《吉安府志》：“‘朱如初，万安人。笃学明理，工吟咏。有司
辟举不就。万安俗丧葬，崇尚浮屠，如初独排斥异端，
一遵家礼，子孙世守弗替，乡人化之。洪武初，西境寇
发，官兵图寇境，颇干无辜，如初白县令，当区别善恶，
或曰：图成难改’。如初号哭曰：‘画地之功，与万安人之
命孰重轻’？令遂改之，民免横戮。杨文贞、解大绅皆嘉”
其为人。